افغانستان ده توقنشو لر عاقبتیده ۴۴ کیشی جان بیرگن. افغانستان ده طالبان گه قرشی عملیات لر نتیجه سیده یوز بیرگن توقنشو لرعاقبتیده ۴۴ کیشی نینگ جان بیرگن لیگی بلدریلدی. افغانستان ایچکی ایش لر وزیرلیگی تمانیدن بیریلگن بیانات ده, کنر, بغلان, قندوز, قندهار, وردک, غزنی, خوست, هلمند و نیمروز ولایت لری ده اویشتریلگن عملیات لر نتیجه سیده ۳۵ نفر طالبان جنگری سی جان بیررایکن, ۶ جنگری ایسه یاره لنگن. عملیات لر نتیجه سیده آلتی نفر طالبان جنگری سی نینگ اوشلنگن لیگی و کوپ مقدار ده قورال بیلن منفجره مواد نینگ قول گه کریتیلگن لیگی قید ایتیلدی. عینی دمده مدافعه وزیرلیگی نینگ سوزلاوچیسی ظاهر عظیمی, افغانستان نینگ فرقلی منطقه لری ده طالبان تمانیدن اویشتریلگن هجوم لر عاقبتیده ۶ نفر افغانستان لیک حربی نینگ جان بیرگن لیگی نی بلدردی. قندهار ده ایسه ارغستان اولسوال لیگی ده طالبان تمانیدن اویشتریلگن انتحاری بیر هجوم عاقبتیده مذکور اولسوال لیک پولیس آمری بیلن ایککی نفر محافظی نینگ جان بیرگن لیگی بلدریلدی. انتحاری هجوم نینگ مسئولیتی نی اوز بوینی گه آلگن طالبان ایسه ۱۰ نفر پولیس نی اولدیرگن لیک لری نی معلوم قیلرایکن, ۸ پولیس نینگ هم یاره لنگن لیگی نی ادعا ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
